Alan Hume

Alan Hume (* 16. Oktober 1924 in London; † 13. Juli 2010 in Chalfont St. Giles, Buckinghamshire) weer en britischen Kameramann.

 Leven un Wark 
Hume hett sien Beroop vun Grund op lehrt: Mit 18 Johren hett he wiel den Tweeten Weltkrieg as „Loopjung för allens“ för Olympic Film Laboratories in Acton, Middlesex bi London, as he kortfristig inspringen müss för een vun de „Clapper Boys“, de ok 2. Kamerahelpsmann weer un to’n Kriegsdeenst intogen weer. De Steed weer in de Denham Filmstudios vun Alexander Korda, de to disse Tiet de gröttsten Studios in disse Oort in’t hele Vereenigte Königriek weern. Speelbaas David Lean hett em hier ünnerstütt un he steeg bald to’n 2. Kamerahelpsmann („Focus-Puller“) op.

1944 is ok Hume to’n Kriegsdeenst intogen worrn. Bit to de Demobiliseeren hett he bi de Fleet Air Arm as Fotograaf deent. As e krieg to Enn weer hett he wedder as Focus-Puller för de Denham Studios un för de Pinewood Studios arbeit. 1950 hett he denn de Opgaven vun’n 1. Kamerahelpsmann („camera operator“) övernahmen. Sien eersten Film as verantwoortliche Kameramann weer de Filmkummedie No Kidding - Beware of Children vun den Speelbaas Gerald Thomas för de Beaconsfield Studios vun Peter Rogers in Buckinghamshire. Teihn Johren is he bit disse Studios bleven. Dorna hett he sülvststännig arbeit un hett in de 1960er Johren ok de Opgaven vun en Lichtgestalter för Film un Feernsehn övernahmen.

Bekannt worrn is Hume in de 1970er un 1980er Johren dör sien Kameraarbeiten för James-Bond-Filmen mit Roger Moore, för den em Speelbaas John Glen in de Pinewood Studios holt hett. He hett 1976 de Skisprung-Szeen to Anfang vun The Spy Who Loved Me dreiht un weer bi For Your Eyes Only to’n eersten mol 1. Kameramann. Dorna hett he all Bond-Filmen vun Glen dreiht. Ok na’t Enn vun sien egen Arbeit  is Hume jümmer wedder na de Drapens vun ehmolige Bond-Mitarbeiters kamen, toletzt 2009 bi dat Begeevnis From Pinewood with LoveAlan Hume bi’t grote Bond-Drapen 2009, bondstars.com, afropen an’n 15. Juli 2010.  

Hume weer ok verantwoortlich för den sössten Deel vun de Star-Wars-Reeg Return of the Jedi, för de britische Filmkummedie A Fish Called Wanda un för eenige mehr. Vun de 1990er Johren an hett he blots noch för’t britische Feernsehn arbeit un töög sik 1998 vun de Kameraarbeit in’t Privatleven torüch.

In’t Johr 1964 is he in de British Society of Cinematographers wählt worrn, vun de he Vörsitter weer vun 1969 bit 1971. In’t Johr 1989 is he för den Best Cinematography Award nomineert wesen. Sien Autobiografie A Life through the Lens. Memoirs of a Film Cameraman is 2004 rutkamen.

Hume harr veer Kinner, de jüst so as een vun sien Enkelsöhnen, all in’t Filmgewarf oder achter de Kamera arbeit hebbt oder dat ok vundaag noch doot.

 Filmografie (Utwahl) 
 Johr Titel 1960 No Kidding 1961 Carry on Regardlessdt.: Ist ja irre – Nicht so toll, Süßer 1962 The Iron Maidendt.: Die eiserne Jungfrau 1962 Carry on Cruisingdt.: Ist ja irre – Der Schiffskoch ist seekrank 1963 Carry on Cabbydt.: Ist ja irre – Diese müden Taxifahrer  1964 Carry on Cleodt.: Ist ja irre – Cäsar liebt Kleopatra 1965 Dr. Terror’s House of Horrorsdt.: Die Todeskarten des Dr. Schreck 1966 Carry on Cowboydt.: Ist ja irre – Der dreiste Cowboy 1966 Don’t Lose Your Headt.: Ist ja irre – Nur nicht den Kopf verlieren 1965-68 The Avengers, Feernsehnreegdt.: Mit Schirm, Charme und Melone 1970 Perfect Fridaydt.: Treffpunkt London Airport 1973 Not Now, Darlingdt.: Nicht jetzt, Liebling 1973 Carry on Girlsdt.: Ist ja irre – Mißwahl auf Englisch 1975 The Land That Time Forgotdt.: Caprona – Das vergessene Land 1976 Trial by Combatdt.: Selbstjustiz 1976 At the Earth’s Coredt.: Der sechste Kontinent 1977 Gulliver’s Travelsdt.: Gullivers Reisen 1977 The People That Time Forgotdt.: Caprona II 1977 The Amsterdam Killdt.: Der Tiger aus Taipeh 1979 Arabian Adventuredt.: Im Banne des Kalifen 1980 The Watcher in the Woodsdt.: Schreie der Verlorenen 1981 Cavemandt.: Caveman – Der aus der Höhle kam 1981 For Your Eyes Onlydt.: In tödlicher Mission 1983 Return of the Jedidt.: Die Rückkehr der Jedi-Ritter 1983 Octopussy 1985 A View to a Killdt.: Im Angesicht des Todes 1985 Lifeforcedt.: Lifeforce – Die tödliche Bedrohung 1985 Runaway Traindt.: Express in die Hölle 1988 A Fish Called Wandadt.: Ein Fisch namens Wanda 1988 Without a Cluedt.: Genie und Schnauze 1991 Eve of Destructiondt.: Eve 8 – Ausser Kontrolle 1993-94 Acapulco H.E.A.T., Feernsehreeg 1997 20,000 Leagues Under the Seadt.: 20.000 Meilen unter dem Meer

 Publikatschonen 
 Alan Hume (mit Gareth Owen): A Life through the Lens. Memoirs of a Film Cameraman. Mit en Vörwoort vun Peter Rogers un Kevin Connor. MacFarland & Company 2004

 Borns 

 Weblenken 

 Naroop för Alan Hume un Kortbiografie op mi6.co.uk (engelsch)

Kategorie:Kameramann
Kategorie:Börger von Grootbritannien
Kategorie:Mann
Kategorie:Boren 1924
Kategorie:Storven 2010